Document ID: 31993R2507

KOMISSION ASETUS (ETY) N:o 2507/93,
annettu 13 päivänä syyskuuta 1993,
toisaalta Euroopan talousyhteisön ja Euroopan hiili- ja teräsyhteisön ja toisaalta Puolan tasavallan välisessä väliaikaisessa sopimuksessa säädetyn tuontijärjestelmän soveltamista koskevista yksityiskohtaisista säännöistä perunatärkkelyksen osalta annetun asetuksen (ETY) N:o 1995/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tietyistä yksityiskohtaisista säännöistä toisaalta Euroopan talousyhteisön ja Euroopan hiili- ja teräsyhteisön ja toisaalta Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen soveltamisesta 27 päivänä helmikuuta 1992 annetun neuvoston asetuksen (ETY) N:o 518/92 (), sellaisena kuin se on muutettuna asetuksella (ETY) N:o 2233/93 (), ja erityisesti sen 1 artiklan,
sekä katsoo, että
osapuolet ovat neuvotelleet väliaikaisen sopimuksen lisäpöytäkirjasta, joka on voimassa 1 päivästä heinäkuuta 1993; edellä tarkoitetussa asetuksessa (ETY) N:o 2233/93 säädetään tämän lisäpöytäkirjan soveltamisesta asetuksen (ETY) N:o 518/92 mukaisesti,
lisäpöytäkirjan 5 artiklan 3 kohdassa säädetään, että väliaikaisen sopimuksen liitteen VIII a kohdan sekä liitteen X b ja c kohdan mukaisesti tuotuja määriä tonneina ilmaistuna vuodeksi 3 (1994), sovelletaan 1 päivästä heinäkuuta 1993 alkaen 30 päivään kesäkuuta 1994; tämän vuoksi vuosiksi 1995 ja 1996 tonneina säädettyjä määriä sovelletaan 1 päivästä heinäkuuta 1994 alkaen 30 päivään kesäkuuta 1995 ja 1 päivästä heinäkuuta 1995 alkaen 30 päivään kesäkuuta 1996,
tämän vuoksi on tarpeen muuttaa toisaalta Euroopan talousyhteisön ja Euroopan hiili- ja teräsyhteisön ja toisaalta Puolan tasavallan välisessä väliaikaisessa sopimuksessa säädetyn tuontijärjestelmän soveltamista koskevista yksityiskohtaisista säännöistä perunatärkkelyksen osalta 15 päivänä heinäkuuta 1992 annettua komission asetusta (ETY) N:o 1995/92 (), ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1995/92 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä syyskuuta 1993.

Labels: 3
17
18